Adrianus episcopus, servus servorum Dei, dilectis filiis Machario, abbati monasterii Floriacensis, quod supra Ligerim situm est, ejusque fratribus tam presentibus quam futuris, regularem vitam professis, in perpetuum. Quotiens a nobis petitur quod religioni et honestati noscitur convenire, animo libenti decet nos concedere et petentium desideriis congruum suffragium impertire. Eapropter, in Christo dilecte fili Machari abbas, tuis justis postulationibus debita benignitate gratum impertientes assensum, praefatum monasterium, in quo, sicut felicis memorie Eugenii et aliorum predecessorum nostrorum romanorum pontificum testantur privilegia, gloriosi confessoris Christi Benedicti corpus requiescere creditur etc., ut supra in charta n° CXLVII usque ad hec propriis duximus exprimenda vocabulis: parrochialem ecclesiam de Floriaco, ecclesiam de Giliaco, ecclesiam de Tigiaco, ecclesiam de Germiniaco, ecclesiam de Dabeti, ecclesiam sancti Martini d’Arx, ecclesiam sancti Yterii de Soliaco ecclesiam sancti Germani, ecclesiam de Domna Petra, ecclesiam sanctorum martirum Gervasii et Prothasii; in civitate Aurelianensi, ecclesiam sancti Benedicti; ecclesiam sancte Marie de Castello Novo, ecclesiam de Vitriaco, ecclesiam de Tilliaco, ecclesiam de Bulziaco, ecclesiam de Bulliaco, ecclesiam de Bosonis villa, ecclesiam de Bolonis villa, ecclesiam de Evera villa, ecclesiam de Evera castro, ecclesiam sancti Aniani de Laurreio, ecclesiam de Belgiaco, ecclesiam sancti Aniani juxta Soliacum cum ecclesiis et omnibus ad eam pertinentibus, ecclesiam de Baldri[ci]villare, ecclesiam de Cerdon, ecclesiam de Villamurla, ecclesiam de Braio; in archiepiscopatu Senonensi, ecclesiam sancti Petri de Stampis, ecclesiam sancti Symphoriani, ecclesiam de Masseriis, ecclesiam de Bussedello, ecclesiam sancti Petri [de] Dusione, ecclesiam de Monte Baretio, ecclesiam de Curte Matriniaci, ecclesiam de Usseto, ecclesias de Lorriaco, sancte Marie et sancti Sulpitii, ecclesiam de Castaneto, ecclesiam de Monasteriolo, ecclesiam de Veteribus Domibus, ecclesiam de Cataleta, ecclesiam de Draciaco, ecclesiam de Villare sancti Benedicti, sicut ab archiepiscopo Senonensi, Henrico, rationabiliter concessa est [et] scripto suo confirmata, ecclesiam de Pruneio; in episcopatu Carnotensi, ecclesiam de Marulfi villa, ecclesiam de Sainvilla, ecclesiam de Alto, ecclesiam de Suncampo, ecclesiam de Vinolio; in episcopatu Altisiodorensi, ecclesiam sancti Petri Giennensis cum ecclesiis et omnibus ad eam pertinentibus, eclesiam de Ussol; in archiepiscopatu Bituricensi, ecclesiam sancti Petri de Castello novo cum ecclesiis et omnibus ad eam pertinentibus, ecclesiam sancti Martini de Sacro Cesare cum ecclesiis et omnibus ad eam pertinentibus, ecclesiam sancti Benedicti de Saltu cum ecclesiis et omnibus ad eam pertinentibus, ecclesiam de Capite Cervio, ecclesiam sancti Mauritii de Castellione, ecclesiam de Valliaco, ecclesiam de Monasteriolo, ecclesiam sancte Marie de sancto Briccio, ecclesiam sancti Martini, ecclesiam sancti Petri de Polliaco, ecclesiam de Venesimo cum capella sancti Johannis, ecclesiam de Corcoe; in episcopatu Eduensi, ecclesiam de Domna Petra, ecclesiam sancti Benedicti de Parriciaco, ecclesiam sancte Marie de Fontanis cum ecclesiis et omnibus ad eam pertinentibus; in episcopatu Vasatensi, ecclesiam sancti Petri de Regula cum ecclesiis et omnibus ad eam pertinentibus; in episcopatu Abrincensi, ecclesiam sancti Jacobi de Beverone cum ecclesiis et omnibus ad eam pertinentibus, ecclesiam sancti Hilarii cum pertinentiis suis; in episcopatu Aquensi, ecclesiam sancti Mauri de Pontonis cum ecclesiis et omnibus ad eam pertinentibus; in episcopatu Lingonensi, ecclesiam sancti Mauri de Diaco, ecclesiam de Vesambule, ecclesiam de Domna Monia, ecclesiam de Meriaco; in episcopatu Trecensi, ecclesiam sancti Benedicti supra Sequanam, ecclesiam de Fegia, ecclesiam sancti Benedicti Curtis Marini; in episcopatu Belvacensi, ecclesiam sancti Petri Aimerici curtis; in archiepiscopatu Remensi, ecclesiam sancti Benedicti de Sorbone; in episcopatu Sagiensi, ecclesiam de Magniaco, ecclesiam de Perreia; alias quoque ecclesias et decimas quas juste et canonice possidetis vobis nihilominus confirmamus; addimus etiam preposituras sancti Benedicti de Aurelianis, de Stampis, de Evera villa, de Curte Matriniacensi, de Aimerici curte, de Diaco, de Castillione, de Villare sancti Benedicti, cum omnibus earum pertinentiis, et burgum sancti Benedicti cum tota valle, quartam partem furnorum de Lorriaco, a Ludovico rege Francorum juste vobis concessam et scripto suo firmatam, et villam de Mintingis cum ecclesia, et terras Spilemagni a nobili viro Ranulpho, Cestrensi comite, legitime vobis et ecclesie vestre concessam et venerabilis fratris nostri Roberti, Lincolniensis episcopi, pagina confirmatam. Ad hec, felicis memorie Eugenii predecessoris nostri vestigiis inherentes, sententiam, quam idem Eugenius inter vos et nobilem virum Iterium de Tussiaco, super villam que Villare dicitur, de consilio fratrum suorum promulgasse dignoscitur, nos quoque apostolica auctoritate confirmamus et juxta continentiam privilegii ejus ratam in posterum decernimus permanere; adjicientes etiam ut concessio illa, quam dilectissimus in Christo filius noster Lodoicus, Francorum rex, de castro Molineti vobis fecisse dignoscitur et scripto suo regio confirmasse, rata perpetuis temporibus et immobilis perseveret; venditionem preterea a Roberto de Molineto de tota terra, quam possidebat a strata publica que a Lorriaco Soliacum ducit usque ad sanctum Benedictum, et de molendino cujus stagnum totumque latifundium citra stratam illam a parte sancti Benedicti, molendinum vero ipsum ultra stratam illam, assensu regis, vobis et vestro monasterio factam et ejusdem regis scripto suo firmatam, in suo statu perpetuo manere sancimus; sane de presbiteris etc., ut in chartan CXLVII, usque ad premia eterne pacis inveniant. Amen amen amen. (Rota, cum cruce cujus in angulis: Scs. || Petrus || Scs. || Paulus Adria || nus || PP. || III; et inter circulos: OCULI MEI SEMPER AD DOMINUM). BENE VALETE † (in modo monogrammatis). Ego Adrianus catholice ecclesie episcopus ss. † Ego Hymarus ss. † Ego Hubaldus presbiter cardinalis tituli sancte Praxedis ss. † Ego Julius presbiter cardinalis tituli sancti Marcelli ss. † Ego Hubaldus presbiter cardinalis tituli sancte Crucis in Hierusalem ss. † Ego Johannes presbiter cardinalis sanctorum Johannis et Pauli tituli Pammachii ss. † Ego Henricus presbiter cardinalis tituli sanctorum Nerei et Achillei ss. † Ego Odo diaconus cardinalis sancti Georgii ad Velum aureum ss. † Ego Hyacinthus diaconus cardinalis sancte Marie in Cosmedyn ss. † Ego Bonadies diaconus cardinalis sancti Angeli ss. † Ego Ardicio diaconus cardinalis sancti Theodori ss. Datum Laterani per manum Alberti, sancti Adriani diaconi cardinalis vicem domini H., S. R. E. presbiteri cardinalis cancellarii gerentis, kalendis decembris, indictione VI, anno Domini M°C°L°VII°, pontificatus vero domini Adriani pape IIII anno tertio.